รัฐบาลไทย-ข่าวทำเนียบรัฐบาล-ผลการดำเนินงานของกระทรวงมหาดไทย ตามข้อสั่งการนายกรัฐมนตรี พบ ผลงานตามนโยบายสำคัญด้านการบริหารจัดการน้ำ การพัฒนาการเกษตร การเปิดประเทศเพื่อการท่องเที่ยว มีความคืบหน้าตามแผน
วันพุธที่ 26 มกราคม 2565
ผลการดําเนินงานของกระทรวงมหาดไทย ตามข้อสั่งการนายกรัฐมนตรี พบ ผลงานตามนโยบายสําคัญด้านการบริหารจัดการน้ํา การพัฒนาการเกษตร การเปิดประเทศเพื่อการท่องเที่ยว มีความคืบหน้าตามแผน
ผลการดําเนินงานของกระทรวงมหาดไทย ตามข้อสั่งการนายกรัฐมนตรี พบ ผลงานตามนโยบายสําคัญด้านการบริหารจัดการน้ํา การพัฒนาการเกษตร การเปิดประเทศเพื่อการท่องเที่ยว มีความคืบหน้าตามแผน
วันที่ 25 มกราคม 2565 กระทรวงมหาดไทยได้เสนอรายงานผลการดําเนินงานของกระทรวงมหาดไทย ตามข้อสั่งการของพลเอก ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม ในโอกาสที่นายกรัฐมนตรีเดินทางไปตรวจราชการ ณ จังหวัดเพชรบุรี เมื่อวันที่ 22 กันยายน 2564 ที่ผ่านมา โดยผลการดําเนินการตามข้อสั่งการของนายกรัฐมนตรีในประเด็นต่าง ๆ (ข้อมูล ณ 30 พ.ย.64) ได้แก่ การบริหารจัดการน้ํา การพัฒนาภาคการเกษตร และการเปิดประเทศเพื่อการท่องเที่ยว มีความก้าวหน้าตามแผน ซึ่งกระทรวงมหาดไทย กระทรวงเกษตรและสหกรณ์ ได้บูรณาการทํางานร่วมกับจังหวัดเพชรบุรี และหน่วยงานที่เกี่ยวข้องในพื้นที่และส่วนกลาง สรุปสาระสําคัญ ดังนี้
1. การบริหารจัดการน้ํา ให้กระทรวงเกษตรและสหกรณ์ กระทรวงทรัพยากรธรรมชาติและสิ่งแวดล้อม กระทรวงมหาดไทย สํานักงานทรัพยากรน้ําแห่งชาติ และหน่วยงานที่เกี่ยวข้อง บริหารจัดการน้ําให้ครอบคลุมทุกมิติอย่างยั่งยืน และพอเพียงเพื่อให้สามารถรองรับน้ําและใช้ประโยชน์ในการอุปโภค บริโภค เกษตรกรรมและอุตสาหกรรม ตลอดจนรักษาระบบนิเวศได้สูงสุด โดยให้วางแผนการดําเนินการระยะยาวเชื่อมโยงกับนโยบายรัฐบาลและยุทธศาสตร์ชาติและให้หน่วยงานที่เกี่ยวข้องแบ่งความรับผิดชอบและทํางานอย่างบูรณาการกันในทุกพื้นที่ทั่วประเทศ ทั้งนี้ ให้ดําเนินการอย่างถูกต้องตามกฎหมายทุกประการ
ผลการดําเนินงาน จังหวัดเพชรบุรี ได้ประสานความร่วมมือกับทุกหน่วยงานที่เกี่ยวข้อง ตามข้อสั่งการนายกรัฐมนตรี มีผลการดําเนินการเป็นรูปธรรม อาทิ 1) โครงการส่งน้ําและบํารุงรักษาเพชรบุรี ซึ่งเป็นการกําหนดแผนการบริหารจัดการน้ําของเขื่อนแก่งกระจานในฤดูแล้ง ปี 2564/2565 ให้ครอบคลุมทุกมิติอย่างยั่งยืน และเพียงพอ เพื่อให้สามารถรองรับน้ําและใช้ประโยชน์ในการอุปโภค บริโภค เกษตรกรรมและอุตสาหกรรม ตลอดจนรักษาระบบนิเวศได้สูงสุด 2) แผนการเตรียมความพร้อมการบริหารจัดการน้ําหลากและแก้ปัญหาอุทกภัยในพื้นที่จังหวัดเพชรบุรี รวมถึงได้คาดการณ์สภาพอากาศล่วงหน้าให้เฝ้าระวังฝนตกหนักในช่วงเดือนตุลาคม - พฤศจิกายน ตลอดจนเตรียมความพร้อมด้านต่าง ๆ เพื่อเตรียมรับมือกับสถานการณ์ที่เกิดขึ้นได้อย่างทันท่วงทีมีประสิทธิภาพ เช่น เครื่องมือ เครื่องจักร จุดเสี่ยงน้ําท่วม จุดติดตั้งเครื่องสูบน้ํา เครื่องผลักดันน้ํา และมอบหมายหน่วยงานที่เกี่ยวข้องเฝ้าระวังสถานการณ์อย่างใกล้ชิด 3) ผลการดําเนินงานการใช้เครื่องสูบสมรรถนะสูง เพื่อการสูบส่งน้ํากักเก็บและระบายน้ํา ตามข้อสั่งการนายกรัฐมนตรี ซึ่งย้ําให้ดําเนินการตัดยอดน้ําหลากในพื้นที่ภูเขาด้วยเครื่องสูบน้ําระยะไกลเพื่อชะลอน้ําหลากและกักเก็บน้ําไว้ใช้ในหน้าแล้งหรือพื้นที่ขาดแคลนน้ํา ขณะนี้ได้ดําเนินการแล้วเสร็จ จํานวน 8 เขต (ศูนย์ป้องกันและบรรเทาสาธารณภัย เขต 4 ประจวบคีรีขันธ์ เป็น 1 ใน 8 เขต โดยสามารถแก้ไขปัญหาขาดแคลนน้ําและมีปริมาณน้ําที่สูบได้ 95,000 ลูกบาศก์เมตร) 4) จังหวัดเพชรบุรีบูรณาการทุกหน่วยงานที่เกี่ยวข้องในพื้นที่ สํารวจพื้นที่แหล่งน้ําที่มีความจําเป็นเพิ่มปริมาณน้ําเพื่อกักเก็บทั้งด้านการอุปโภคบริโภคหรือเพื่อการประกอบอาชีพและมีความเหมาะสมที่จะดําเนินการโดยใช้การสูบส่งน้ําได้ รวมทั้งสํารวจแหล่งน้ําต้นทางที่มีปริมาณน้ํามากหรือเพียงพอที่จะสูบส่งไปยังพื้นที่ที่มีปริมาณน้ํากักเก็บน้อย เพื่อแก้ไขปัญหาความเดือดร้อนของประชาชนตามนโยบายรัฐบาลต่อไป 5) จัดเตรียมความพร้อม รายละเอียดโครงการ แผนงาน และความพร้อมของพื้นที่ให้สมบูรณ์ชัดเจนก่อนเสนอโครงการเพื่อขอรับงบประมาณในการแก้ไขปัญหาเรื่องน้ํา ได้แก่ (1) โครงการชลประทานเพชรบุรี ซึ่งเป็นแผนงานที่จะดําเนินการในอนาคต อาทิ งานปรับปรุงคลองระบายน้ําและคลองส่งน้ํา พร้อมคลองขุดใหม่ความยาวรวม 27.227 กิโลเมตร สามารถระบายน้ําได้สูงสุด 550 ลูกบาศก์เมตรต่อวินาที งานเพิ่มประสิทธิภาพอ่างเก็บน้ํา ประกอบด้วย เพิ่มประสิทธิภาพการระบายน้ําเขื่อนแก่งกระจาน และเพิ่มประสิทธิภาพความจุอ่างเก็บน้ําห้วยแม่ประจันต์ และ (2) เตรียมการสร้างการมีส่วนร่วมและสร้างการรับรู้ให้ประชาชน โดยจัดประชุมร่วมกับประชาชนในขั้นตอนการสํารวจ-ออกแบบรายละเอียด รวมถึงชี้แจงทําความเข้าใจกับประชาชนในพื้นที่ที่ได้รับผลกระทบจากการก่อสร้างโครงการและจัดหาที่ดินในการก่อสร้าง เป็นต้น
2. การพัฒนาภาคการเกษตร ให้กระทรวงเกษตรและสหกรณ์ กระทรวงมหาดไทย และหน่วยงานที่เกี่ยวข้อง เสริมสร้างศักยภาพเกษตรกรให้สามารถเข้าสู่ระบบการผลิต การแปรรูปและการตลาดที่ทันสมัย พัฒนาผลิตภัณฑ์ และการใช้ประโยชน์จากพืชอย่างสร้างสรรค์ ตลอดจนหาช่องทางการตลาดและผู้บริโภคกลุ่มใหม่ ๆ ให้กับเกษตรกร และให้คัดเลือกเกษตรกร ชุมชนหรือวิสาหกิจชุมชนด้านการเกษตรที่ประสบความสําเร็จ เพื่อพัฒนาให้เป็นศูนย์การเรียนรู้ทางการเกษตรและเกิดการแลกเปลี่ยนองค์ความรู้อย่างมีประสิทธิภาพ
ผลการดําเนินงาน จังหวัดเพชรบุรี โดยสํานักงานเกษตรจังหวัดเพชรบุรี ได้มีการดําเนินการต่าง ๆ ตามข้อสั่งการแล้ว ประกอบด้วย (1) ดําเนินการส่งเสริมให้เกษตรกรมีการรวมกลุ่มและวางแผนการผลิต ส่งเสริมให้เกษตรกรผลิตสินค้าที่มีคุณภาพ (2) อบรมถ่ายทอดความรู้ในการเพิ่มประสิทธิภาพการผลิตที่มีคุณภาพและได้มาตรฐาน (3) ส่งเสริมให้เกษตรกรเกิดการรวมกลุ่มเชื่อมโยงเครือข่ายการผลิตและการตลาด และ (4) ส่งเสริมการจําหน่ายสินค้าผ่านตลาดออนไลน์ได้แก่ Thailandpostmart ของบริษัทไปรษณีย์ไทย และตลาดเกษตรกรออนไลน์ของกรมส่งเสริมการเกษตร นอกจากนี้ยังได้ดําเนินโครงการตลาดกลางสินค้าเกษตรเพชรบุรีโมเดล โดยเฉพาะการจัดทํา “เพชรบุรีโมเดล” ด้านตลาดกลางการเกษตรออนไลน์ ส่งเสริมการตลาดด้วยระบบ E-commerce โดยให้จังหวัดเพชรบุรีเป็นจังหวัดนําร่องตลาดกลางสินค้าเกษตรทั้ง Online และ Offline โดยเมื่อวันที่ 9 มิถุนายน 2564 มีการเปิดตัวแถลงข่าว “ตลาดกลางสินค้าเกษตรออนไลน์ เพชรบุรีโมเดล” ซึ่งตั้งแต่เริ่มดําเนินงานจนถึงปัจจุบัน มีสินค้าของจังหวัดเพชรบุรีโพสจําหน่ายในแพลตฟอร์ม Thailandpostmart แล้วจํานวน 12 สหกรณ์/ร้านค้า จํานวนชนิดสินค้า 71 ชนิด พร้อมทั้งมีการสร้างเพจ “ของดีเพชรบุรี” ซึ่งมีสินค้าที่จําหน่ายในเพจฯ แล้วจํานวน 124 รายการ ควบคู่กับการจัดช่วงเวลาให้เกษตรกร กลุ่มเกษตรกรและสหกรณ์ ไลฟ์สดจําหน่ายสินค้าในเพจของดีเพชรบุรีเป็นประจําอีกด้วย อีกทั้งบริษัทฟู้ดวิลล์ จํากัด มีแผนที่จะเช่าพื้นที่ตลาดกลางการเกษตรท่ายาง ทําศูนย์รวบรวมและกระจายสินค้าเกษตรเพื่อส่งให้กับตลาดในกรุงเทพมหานคร โรงเรียน เอกชน ร้านอาหาร ซึ่งสินค้าที่รับซื้อจะต้องมีมาตรฐานขั้นต่ําคือ GAP และเมื่อวันที่ 20 ตุลาคม 2564 คณะทํางานโครงการตลาดกลางสินค้าเกษตรเพชรบุรีโมเดล หน่วยงานที่เกี่ยวข้องและบริษัทฟู้ด วิลล์ จํากัด ได้ตกลงเงื่อนไขในการรับซื้อผักผลไม้จากเกษตรกรและผู้ค้าที่ตลาดกลางการเกษตรท่ายาง (หนองบ้วย) ซึ่งมีพืชเกษตรรวม 20 กว่ารายการ โดยได้เริ่มต้นดําเนินการในเดือนพฤศจิกายน 2564 ซึ่งการที่บริษัทฟู้ด วิลล์ จํากัดได้เข้ามารับซื้อสินค้าจากเกษตรกรโดยตรงทําให้สามารถเลือกสรรสินค้าได้ตามความพอใจทั้งราคาและคุณภาพ และสร้างอาชีพและรายได้แก่ประชาชนในพื้นที่ด้วย
3. การเปิดประเทศเพื่อการท่องเที่ยว ซึ่งนายกรัฐมนตรีได้มีข้อสั่งการในการประชุมเตรียมความพร้อมการเปิดประเทศเพื่อการท่องเที่ยว (Sandbox) โดยมอบหมายให้กระทรวงสาธารณสุข กระทรวงมหาดไทยและหน่วยงานที่เกี่ยวข้อง ดําเนินมาตรการด้านการแพทย์และสาธารณสุขเพื่อรองรับการเปิดรับนักท่องเที่ยว ทั้งชาวไทยและต่างชาติอย่างรอบคอบและรัดกุม โดยการเปิดประเทศนั้นสามารถพิจารณาเป็นรายพื้นที่ตามศักยภาพของพื้นที่นั้น ๆ เช่น พื้นที่สีขาว ทั้งนี้ ต้องควบคุมให้มีการปฏิบัติตามมาตรการของกระทรวงสาธารณสุขอย่างเคร่งครัด และเร่งสร้างความเข้าใจเกี่ยวกับมาตรการป้องกันและควบคุมโรคในแต่ละพื้นที่ รวมถึงมาตรการป้องกันการติดเชื้อแบบครอบจักรวาล (Universal Prevention) ให้กับประชาชนในพื้นที่และนักท่องเที่ยว
ผลการดําเนินงาน สํานักงานสาธารสุขจังหวัดเพชรบุรีได้ตรวจติดตามการปฏิบัติตามมาตรการการเตรียมความพร้อมของพื้นที่นําร่องด้านการท่องเที่ยว อําเภอชะอํา จังหวัดเพชรบุรี ดังนี้ 1) มาตรการป้องกันการติดเชื้อแบบครอบจักรวาล (Universal Prevention for COVID-19) ประชาสัมพันธ์ให้ความรู้ผ่านสื่อทุกช่องทางเพื่อให้ประชาชนดําเนินการตามมาตรการป้องกันโรค ติดตามตรวจประเมินผลการดําเนินงานรวมทั้งบังคับใช้กฎหมายตามความจําเป็นโดยตรวจติดตามมาตรการการป้องกันการแพร่ระบาดของโรคติดเชื้อไวรัสโคโรนา 2019 (COVID-19) ในสถานประกอบการพื้นที่ตําบลชะอํา ตามหลัก Universal Prevention หรือการป้องกันการติดเชื้อแบบครอบจักรวาลทุกสัปดาห์ 2) การตรวจคัดกรองด้วย Antigen Test Kit (ATK) อาทิ ติดตามตรวจ ATK สถานประกอบกิจการต่าง ๆ สัปดาห์ละ 1 ครั้ง เร่งการตรวจค้นหาผู้ติดเชื้อทุกพื้นที่แบบปูพรม สุ่มตรวจพนักงานในสถานที่ต่าง ๆ ทั้งร้านอาหาร สถานประกอบการ โรงแรม ฯลฯ กําหนดช่องทางให้ประชาชนเข้าถึงการตรวจ RT-PCR โดยแจ้งโรงพยาบาล โรงพยาบาลส่งเสริมสุขภาพประจําตําบล เทศบาล และศูนย์บริการนักท่องเที่ยว รวมทั้งติดตามจํานวนนักท่องเที่ยวที่เดินทางเข้ามาพักในพื้นที่ตําบลชะอํา ผลการตรวจ ATK หลักฐานการคัดกรองความเสี่ยงจาก Application การฉีดวัคซีนครบ 2 เข็ม ตลอดจนเฝ้าระวังกลุ่มเสี่ยงอย่างต่อเนื่อง ตรวจสอบติดตามการติดเชื้อ COVID-19 การสอบสวนโรคในพื้นที่ตําบลชะอําและรายงานผลทุกวัน ทั้งนี้ กรณีพบผู้ป่วยติดเชื้อ COVID-19 กรณีพบผู้ติดเชื้อ COVID-19 ได้จัดหาสถานที่กักตัวกลุ่มเสี่ยง จัดโรงพยาบาลสนามรองรับเพิ่มเติมในการรักษาพยาบาลและส่งต่อ รายงานสอบสวนโรคภายใน 24 ชั่วโมง จัดตั้งศูนย์บริหารสถานการณ์อําเภอชะอํา จํากัดการแพร่ระบาด ปรับลดกิจกรรมสําหรับนักท่องเที่ยวในกลุ่มที่พบการติดเชื้อ รายงานผลการสอบสวนโรคต่อศูนย์บริหารสถานการณ์อําเภอชะอํา 3) ความครอบคลุมของการได้รับวัคซีน (Vaccine coverage) อาทิ สํารวจจํานวนความต้องการวัคซีนของประชาชนในพื้นที่ เพื่อขอสนับสนุนวัคซีนจากกรมควบคุมโรค บริหารการฉีดวัคซีนให้ครอบคลุมกลุ่มเป้าหมายและติดตามการได้รับวัคซีนของประชาชนที่อยู่ในพื้นที่ตําบลชะอําให้ครอบคลุมตามเกณฑ์ 4) มาตรการปลอดภัยสําหรับองค์กร (Covid Free Setting) และ 5) รายงานผลการดําเนินการให้คณะกรรมการโรคติดต่อจังหวัดเพชรบุรีทราบอย่างต่อเนื่อง เป็นต้น